**КОНКУРС ЗА ДЕТСКА РИСУНКА, част от кампанията**

**„Не преминавайте през децата ни“**

Столична община и Съветът по безопасност на движението на децата в София организират конкурс за детска рисунка, част от кампанията за превенция на пътнотранспортния травматизъм „Не преминавайте през децата ни“.

**Тема:** „Не преминавайте през децата ни“

**РЕГЛАМЕНТ**

Право на участие в конкурса имат деца от **1 до 6 клас, обучаващи се в столични училища.**

Рисунките се изпращат във вид на **снимка на e-mail** [**sbdds@sofia.bg**](mailto:sbdds@sofia.bg) **в срок до 20 октомври 2023.**

Заедно с рисунката се изпраща [**декларация за участие**](file:///C:\Users\Vanya%20Blaskova\AppData\Local\Microsoft\Windows\INetCache\Content.Word\Декларация%20за%20участие%20в%20конкурс.docx), подписана от родител/настойник/упълномощен, с електронен подпис. Подписаната декларация би могла да бъде сканирана или снимана.

Конкурсът се провежда, съгласно **Закона за авторското право и сродните му права и Регламента на ЕС за защита на личните данни в сила от 25.05.2018 г.**

С изпращането на рисунка, **изпращащият декларира**, че е запознат и приема условията, описани в Декларацията за участие. След изпращане на снимка на рисунката и декларацията, следва да получите потвърдителен e-mail.

Оценяването на творбите е в **2 възрастови групи:**

-до 3 клас

-до 6 клас.

​*Всяко дете може да участва само с една рисунка.*

*Петчленно жури, включващо професионални художници, представители на администрацията и членове на Управителния съвет на Съвета по безопасност на движението на децата в София, ще определи победителите.*

**Критерии:**

-близост до темата;

-креативност;

-оригиналност;

-съчетаване на  цветовете;

-композиция

**ТЕХНИКА:**

Няма ограничение за техниката.

**НАГРАДИ**

За всяка от двете възрастови групи са определени първо, второ и трето място.

Отличените (от I до III място) ще получат **материални награди.**

***Всички участници получават грамота.***

**За контакт: +359 889 911 297, (02) 981 06 47**, Невена Димитрова, главен експерт, дирекция „Спорт и младежки дейности“